Държавен вестник, бр. 83, 2005 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  83
ЗАКОН
за ратифициране на Споразумението за даре-
ние между Министерството на здравеопазва-
нето на Република България и Министерство-
то на здравеопазването и социалната соли-
дарност на Република Гърция
Член единствен. Ратифицира Споразумени-
ето за дарение между Министерството на здра-
веопазването на Република България и Минис-
терството на здравеопазването и социалната
солидарност на Република Гърция, сключено
на 25 май 2005 г.
Законът е приет от ХL Народно събрание на
5 октомври 2005 г. и е подпечатан с официалния
печат на Народното събрание.
Председател на Народното събрание:
Георги Пирински
95642
УКАЗ № 320 
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за изменение и допълнение на Закона за
висшето образование, приет от ХL Народно съб-
рание на 6 октомври 2005 г.
Издаден в София на 10 октомври 2005 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за вис-
шето образование (обн., ДВ, бр. 112 от 1995 г.;
изм., бр. 28 от 1996 г., бр. 56 от 1997 г.; попр.,
бр. 57 от 1997 г.; изм., бр. 58 от 1997 г., бр. 60 и
113 от 1999 г., бр. 54 от 2000 г., бр. 22 от 2001 г.,
бр. 40 и 53 от 2002 г., бр. 48 и 70 от 2004 г.,
бр. 77 от 2005 г.)
§ 1. В чл. 26 ал. 1 се изменя така:
“(1) Факултетът е основно звено на висшето
училище, което обединява катедри за осигуря-
ване на обучението на студенти, докторанти и
специализанти в едно или няколко професио-
нални направления от областите на науката, по
които висшето училище е акредитирано да про-
вежда обучение. Факултетът има 40-членен
академичен състав на основен трудов договор,
от който хабилитираните лица четат за всяка
специалност не по-малко от 70 на сто от лекци-
онните курсове.”
§ 2. В чл. 30, ал. 1 т. 13 се отменя.
§ 3. В чл. 31, ал. 3, изречение първо думите
“и при навършване на 65-годишна възраст” се
заличават.
§ 4. В чл. 68 се правят следните изменения и
допълнения:
1. Създава се нова ал. 6:
“(6) Приемането на студенти, докторанти и
специализанти—граждани на държави—член-
ки на Европейския съюз и на Европейското ико-
номическо пространство, се извършва при ус-
ловията и по реда, определени за българските
граждани.”
2. Досегашната ал. 6 става ал. 7.
§ 5. В чл. 95 се правят следните изменения и
допълнения:
1. Създава се нова ал. 7:
“(7) Студенти, докторанти и специализан-
ти—граждани на държави—членки на Евро-
пейския съюз и на Европейското икономичес-
ко пространство, заплащат такси за обучение-
то си при условията и по реда, определени за
българските граждани.”
2. Досегашните ал. 7 и 8 стават съответно
ал. 8 и 9.
§ 6. В допълнителните разпоредби се създа-
ва § 4и:
“§ 4и. След приемането на Република Бъл-
гария за пълноправен член на Европейския
съюз чуждестранни висши училища, открити
по законоустановения ред в държава—членка
на Европейския съюз и на Европейското ико-
номическо пространство, могат да откриват
поделения на територията на страната по реда
на този закон.”
§ 7. Параграф 11 от преходните и заключи-
телните разпоредби се изменя така:
“§ 11. По предложение на катедрения съвет
и съвета на основното звено и/или филиала,
след решение на академичния съвет трудовите
договори с хабилитираните лица, които зае-
мат длъжността “професор”, при навършване
на възрастта по чл. 328, ал. 1, т. 10 от Кодекса
на труда могат да бъдат удължени за срок една
година, но за не повече от три години, а за
хабилитираните лица, които заемат длъжност-
та “доцент”—за срок една година, но за не
повече от две години.”
Преходни и заключителни разпоредби
§ 8. Откритите процедури за акредитация и
оценяване на проекти по чл. 81, ал. 1, т. 1, 4 и 5
продължават в съответствие с изискванията на
този закон.
§ 9. Законът влиза в сила от деня на обна-
родването му в “Държавен вестник”, с изклю-
чение на § 4, 5 и 6, които влизат в сила от да-
тата на влизане в сила на Договора за присъе-
диняване на Република България към Евро-
пейския съюз.
Законът е приет от ХL Народно събрание на
6 октомври 2005 г. и е подпечатан с официалния
печат на Народното събрание.
Председател на Народното събрание:
Георги Пирински
95130